

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-2865-ISAW-1/2022**

Заводни број: **351-50/2022-01**

Дана: 10.02.2022. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, “Ares VND” доо Кула, улицаЂуре Стругара бр. 74, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

**Р Е Ш Е Њ Е**

**Одбацује се** захтев **“Ares VND” доо Кула**, улица Ђуре Стругара бр. 74, за издавање решења о одобрењу извођења радова на инвестиционом одржавању објекта у Бачком Грачацу, на катастарској парцелибр. **469 к.о. Бачки Грачац**, **због неиспуњености формалних услова за поступање по истом.**

**О б р а з л о ж е њ е**

“Ares VND” доо Кула, улица Ђуре Стругара бр. 74, преко пуномоћника, Миливојевић Јова из Суботице, поднео је овом органу захтев за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Попис радова-предмер и предрачун бр: П005-2022 од 01.02.2022. године од стране Славиша Паравиња ПР Изградња цевовода ВИК-ИНГ Сивац;
* Пуномоћ- овлашћење за подношење захтева;
* Уговор о закупу број УОП-VII: 1519-2021 од 09.12.2021. године;
* Анекс уговора о закупу број УОП-IX: 844-2022 од 01.02.2022. године
* Препис листа непокретности бр. 1501 к.о. Бачки Грачац.

По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у поднети захтев утврђено је следеће:**

**- Није приложен уговор о финансирању;**

**- Радови наведени у Предмеру и техничком опису, а односе се на зграду, су радови на реконструкцији и адаптацији објекта;**

**- За изградњу паркинга потребно је прибавити грађевинску дозволу.**

Како захтев садржи горе наведене недостатке, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се, преко овог органа, изјавити приговор Општинском већу општине Оџаци у року од три дана од дана достављања решења.

Обрадио:

дипл.правник, Светлана Јовановић

Руководилац Одељења,

дипл.инж.грађ., Татјана Стаменковић